CELEX: 62015FN0100
Language: fi
Date: 2015-07-06 00:00:00
Title: Asia F-100/15: Kanne 6.7.2015 – ZZ v. Euroopan investointipankki

14.12.2015   
            
            
               FI
            
            
               Euroopan unionin virallinen lehti
            
            
               C 414/41
            
         Kanne 6.7.2015 – ZZ v. Euroopan investointipankki
   (Asia F-100/15)
   (2015/C 414/51)
   Oikeudenkäyntikieli: italia
   
      Asianosaiset
   
   
      Kantaja: ZZ (edustajat: asianajajat L. Isola ja G. Isola)
   
      Vastaaja: Euroopan investointipankki
   
      Oikeusriidan kohde ja kuvaus
   
   Vuotta 2013 koskevan arviointikertomuksen ja sen johdosta tehtyjen tai siihen liittyvien Euroopan investointipankin päätösten kumoaminen, kuten sen päätöksen kumoaminen, jolla päätettiin olla ylentämättä kantajaa palkkaluokkaan D, sekä niiden aineettomien ja aineellisten vahinkojen korvaaminen, jotka kantaja on väittänyt hänelle aiheutuneen
   
      Vaatimukset
   
   Kantaja vaatii, että virkamiestuomioistuin
   
               —
            
            
               kumoaa 8.12.2014 tehdyn valituslautakunnan päätöksen ja palauttaa asian sen käsiteltäväksi vahvistettuaan arviointiperusteet, joita lautakunnan on noudatettava uutta päätöstä tehdessään
            
         
               —
            
            
               kumoaa henkilöstön arviointia varten vuonna 2013 vahvistettujen ohjeiden mukaiset suuntaviivat siltä osin kuin niiden mukaan kokonaisarviointi piti ilmaista kirjallisen yhteenvedon muodossa ilman että tätä käytettäviä toteamuksia olisi kuitenkaan määritelty,
            
         ja toissijaisesti
   
               —
            
            
               kumoaa vuotta 2013 koskevan arviointikertomuksen (erityisesti sen evaluaatio-osan siltä osin, kuin kantajalle ei ole siinä myönnetty arvosanaa ”poikkeuksellisen hyvä suoritus” tai ”erittäin hyvä suoritus”, eikä siinä esitetä hänen ylentämistään D palkkaluokkaan, ei lausuta mitään hänen urakehityksestään eikä vahvisteta tavoitteita vuodelle 2014)
            
         
               —
            
            
               kumoaa kaikki päätökseen liittyvät, sen johdosta tai sitä ennen tehdyt päätökset tai muut toimet, kuten ylennykset, jotka julkaistiin 31.3.2014 julkistetussa tiedotteessa ”Performance Evaluation exercise 2013 – List of promotions and awards”
            
         
               —
            
            
               toteaa hänen tulleen kiusatuksi
            
         
               —
            
            
               toteaa Euroopan unionin vastuun kiusaamisesta ja oikeudenmukaista oikeudenkäyntiä koskevien sääntöjen rikkomisesta
            
         
               —
            
            
               velvoittaa vastapuole[n] yhteisvastuullisina suorittamaan oikeudenmukaiseksi katsomansa korvauksen aineellisista ja aineettomista vahingoista, jotka on lueteltu [kannekirjelmässä]
            
         
               —
            
            
               velvoittaa vastapuolen yhteisvastuullisina maksamaan vahvistettavalle korvaussummalle viivästyskorkoa ja kompensaation rahan arvon muuttumisen johdosta
            
         
               —
            
            
               [vastaaja] on velvoitettava korvaamaan oikeudenkäyntikulut.